# L Viva della Sagra de Moena

L Viva della Sagra de Moena Intestazione 19 marzo 2016 50% Da definire
L Viva della Sagra de Moena Valentino Pollam CC BY-SA 3.0 GFDL //it.wikisource.org/w/index.php?title=L_Viva_della_Sagra_de_Moena&oldid=- 20200402161839 //it.wikisource.org/w/index.php?title=L_Viva_della_Sagra_de_Moena&oldid=- 20200402161839
L Viva della Sagra de Moena e la critica del preve de Valentin contra la cianzon fatta dal preve de Sepon in occasion del posses de Don Valentin Partel che ha tout della Pief de Fassa el di de Sen Sang de Sugn del 1856.
In azident
Olaché encie a Moena
Se fass festa piena
In onor de Sen Vile de Trent
In calonia de Moena a desch
Se resonaa ora per Talian
Ora valch per Todesch
E ora encie per Fassang
Canche n pech da vin
Colla tazza te man
Agliegher e san
Diss Don Valentin.
Viva de Ciavaleis l Decan
Bensi de mente
Trop potente
Ma de statura no giusta gran
Viva l nef Decan de Fassa
Con bandiere e confalogn
Con trombette e tamburong
Per El i se ha leva n massa.
Viva de Moena l signor Curat,
Con so capellan long
De lenga non monch
E con so calvo Benefiziat.
Viva encie
Il signor Dottor
De neigher color
Mo de tripette bience.
Viva el signor Capo Comun
Viva amo l bravo Masé
col so picol Suté
Viva de Moena ognun.
Oho adess amo viva al preve de Sepon
Che ai peres Fasseng
Per auter bong Christieng
La fat na curiosa cianzong
La scomenza cosi:
Stasong agliegres! Tin, ton, tan,
Come e senti
Che l ha scrit per Fassagn.
Bel e bon pensier
Ottimo auguro
Purché sia puro
E de vero cher.
Lasse resong
De chel che é let
Fin a l numer set
A Don Sepon.
Chest tant pero die
Sepon le ben con Lingiang
Perche nol sa el Fassang
E chest zenza dir busie.
A insuriar chi da La val
Che adess i diss ‒ Sepon
Con eser n gran mincion
A scriver chel la fat mal.
Amancol per Fassang
Scase dutc nes Betc
I resona i letc
Le ite no i sa per Talian.
A no saer Sepon
Ne scriver ne leser per Fassang
Bench’ el sapie per Talian
Con esser ampò un gran zucon.
Le mietc lassar star
Olaché no s’ è invié
Ne manco comané
Che voler a despet perdiciar.
Tel pais de Sepon
Ma ne a Vich
Ne utro se sa un fich
Lera nouta valch superstiziong.
Cosi tropa sent
Tant chi da vesin
Che chi da lontc un migolin
Restassa zenza Sacrament.
Cosita i peres Fasseng
zenzo i Sacramentc
Encie i piu valentc
Doventassa dutc Lutereng.
Perchest le ben bon
Ma niencie no podea
Perche concors no naea
Che Piovan no i la fat.
Pel santissim Sacrament
In lesia o in Processiong
Ogni bel confalong
Le un bel ornament.
Lasa star encie l messal
Se calche bel muso
Levar vel ogni abuso
Perche ence con chel se pel far mal.
Chest no die
Che te Fassa no sie
poglies e strace de massa
Perché chest fossa busie.
Mo ence a Roveré
Perché daperdut i je le struta su
E se ge le mana sgiu [= ju]
Segur ne.
I signores Roveretegn non i sara po demo poglious
Perche in ogni marmaja
Le foss encie la franzonaja
Ma i sara encie poglious.
Nouta encie jo aee trop patriottismo
Perche volee proibir alla sent
Portar fornimenc d’ or e d’ argent.
Puzzae mingol da fanatismo.
Ma el Piovan vegie me ha dit
Le mietc veder gramiai e pindoi
Che buses e sbrindoi
Le feste de sen San e Vit.
De Fassa le vera na hon bu tropes omenogn
Ma nessun tant mat che Sepong
Che se fass veder da dutc per un assenong
E de Noneses ne e naon bu fiores de Talentogn.
Ades indo viva dutc i insurious
Ma se no i sampa da noi
Gie dason de podaroi
Perche i volong da lonc da noi i snarigious.
Se i rua a Sen San
Gie oute la zucca
Verso sen Lucca
El nef Piovan.
Se i ritorna per Gardena
I pelachristg da Mazzin
I je peta dal manarin
E i bekes con na tusada i li tras in schena.
Se se li spia tra sen San e Perra
I concieres da Pozza
El ciaf i gie smozza
E i li tras mortc a terra.
Se i recapitas da Busang
I patriotc da Soraga
I li tras te aga
E chi da Vich i gie met le man.
No, no se redion
Mo demo no Piovan
Mai deventera e no a Sen San
E dapo per stouta gie pardonon.
Vegies e soen tegnivel a ment
Besegna compatir
Perche se cong morir
Oh! che gran spavent.
Perche al fat Sepon
A dutc i Fassegn
Ai picoi e gregn
Si infame cianzogn.
Perche no i la domana a Piovan
avendone troa un piu bong
De chel che no e Sepon
Perchest El li ha dutc [touc] per man.
O foss ha scrit cosi Don Brunel
Perche per vegnir a Sen San
El le passà vesin a Caran
E encie per mez Mattarel.
Del so ogni lech
I gie na dat un toch
E cosi le vegnu un gran gnoch
E dapo al gie na mana encie ai Fasseng un pech.
Signor Sepong nia per mal
De chel che ve scrit
Chel che a voi ve e dit
Perché chest dut val.